กฎกระทรวงกฎกระทรวงฉบับที่๒ (พ.ศ. ๒๕๑๐)ออกตามความในพระราชบัญญัติยาพ.ศ.๒๕๑๐[๑] อาศัยอำนาจตามความในมาตรา ๕ มาตรา ๑๒ มาตรา ๑๔มาตรา ๑๗ มาตรา ๒๖ มาตรา ๒๘ มาตรา ๓๐ มาตรา ๓๙ มาตรา ๔๑ และมาตรา ๔๒แห่งพระราชบัญญัติยา พ.ศ. ๒๕๑๐ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ ๑[๒] ผู้ใดประสงค์จะขออนุญาต(๑)ขายยาแผนปัจจุบันในกรุงเทพมหานคร และในเขตเทศบาลนครและเขตเทศบาลเมืองให้ยื่นคำขอตามแบบ ข.ย. ๑ (ก) ท้ายกฎกระทรวงนี้พร้อมด้วยหลักฐานครบถ้วนตามที่ระบุไว้ในแบบ ข.ย. ๑ (ก)และแผนผังของสถานที่ขายยาแผนปัจจุบัน(๒)ขายยาแผนปัจจุบันในท้องที่อื่นนอกจาก (๑) ให้ยื่นคำขอตามแบบ ข.ย. ๑ท้ายกฎกระทรวงนี้ พร้อมด้วยหลักฐานครบถ้วนตามที่ระบุไว้ในแบบ ข.ย. ๑และแผนผังของสถานที่ขายยาแผนปัจจุบัน(๓)ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษให้ยื่นคำขอตามแบบ ข.ย. ๒ ท้ายกฎกระทรวงนี้พร้อมด้วยหลักฐานครบถ้วนตามที่ระบุไว้ในแบบ ข.ย. ๒(๔)ขายยาแผนปัจจุบันเฉพาะยาบรรจุเสร็จสำหรับสัตว์ ให้ยื่นคำขอตามแบบ ข.ย. ๓ท้ายกฎกระทรวงนี้พร้อมด้วยหลักฐานครบถ้วนตามที่ระบุไว้ในแบบ ข.ย. ๓ข้อ๒[๓] ใบอนุญาต(๑)ขายยาแผนปัจจุบันในกรุงเทพมหานครและในเขตเทศบาลนคร และเขตเทศบาลเมือง ให้ทำตามแบบข.ย. ๔ (ก) ท้ายกฎกระทรวงนี้(๒)ขายยาแผนปัจจุบันในท้องที่อื่นนอกจาก (๑) ให้ทำตามแบบ ข.ย. ๔ ท้ายกฎกระทรวงนี้(๓)ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษให้ทำตามแบบ ข.ย. ๕ ท้ายกฎกระทรวงนี้(๔)ขายยาแผนปัจจุบันเฉพาะยาบรรจุเสร็จสำหรับสัตว์ ให้ทำตามแบบ ข.ย. ๖ท้ายกฎกระทรวงนี้ข้อ ๓สถานที่ขายยาต้องมีระบบการกำจัดสิ่งปฏิกูลและการรักษาความสะอาดตามความจำเป็นข้อ ๔อุปกรณ์ที่ใช้ในการปรุงยาแผนปัจจุบันตามใบสั่งยาของผู้ประกอบโรคศิลปะหรือผู้ประกอบการบำบัดโรคสัตว์ต้องมีจำนวนไม่น้อยกว่าจำนวนตามบัญชีรายการท้ายกฎกระทรวงนี้ข้อ ๕การเก็บยาต้องมีอุปกรณ์จำนวนเพียงพอสำหรับการรักษาคุณภาพของยานั้นข้อ ๖ให้ผู้รับอนุญาตขายยาแผนปัจจุบันปฏิบัติดังต่อไปนี้(๑) จัดทำป้ายด้วยวัตถุถาวร ขนาดกว้างและยาวไม่น้อยกว่า๒๐ x ๓๐ เซนติเมตรและมีข้อความเป็นตัวอักษรไทยขนาดสูงไม่น้อยกว่า ๓ เซนติเมตร ว่า สถานที่ขายยาแผนปัจจุบันหรือ สถานที่ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษหรือ สถานที่ขายยาแผนปัจจุบันเฉพาะยาบรรจุเสร็จสำหรับสัตว์ทั้งนี้ ให้เป็นไปตามประเภทของใบอนุญาตตามมาตรา ๑๕ (๒) (๓) หรือ (๔)แห่งพระราชบัญญัติยา พ.ศ. ๒๕๑๐(๒)จัดทำบัญชีการขายยาอันตรายและบัญชีการขายยาควบคุมพิเศษแต่ละอย่างทุกครั้งที่ขายโดยแสดงเลขที่หรืออักษรของครั้งที่ผลิต ชื่อและปริมาณยา ตลอดจนวันเดือนปีที่ขายและจัดให้เภสัชกรที่ควบคุมลงชื่อกำกับไว้ในบัญชีด้วย(๓)จัดทำบัญชีการขายยาแต่ละอย่างทุกครั้งที่ขายตามใบสั่งยาของผู้ประกอบโรคศิลปะหรือผู้ประกอบการบำบัดโรคสัตว์โดยแสดงชื่อ อายุและที่อยู่ของผู้ใช้ยา ชื่อและที่อยู่หรือที่ทำงานของผู้สั่งยาชื่อและปริมาณยา ตลอดจนวันเดือนปีที่ขายยาและจัดให้เภสัชกรที่ควบคุมลงชื่อกำกับไว้ในบัญชีด้วยและให้จัดเก็บใบสั่งยาไว้เป็นเวลาไม่น้อยกว่าหนึ่งปี(๔)จัดทำบัญชีการซื้อยาแต่ละอย่างทุกครั้งที่ซื้อโดยแสดงเลขที่หรืออักษรของครั้งที่ผลิตชื่อผู้ขาย ชื่อและปริมาณยา ตลอดจนวันเดือนปีที่ซื้อและจัดให้เภสัชกรที่ควบคุมลงชื่อกำกับไว้ในบัญชีด้วยข้อ ๗ให้ผู้รับอนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษปฏิบัติตามข้อ๖ (๑) หรือ (๔)ข้อ ๘ให้ผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์ปฏิบัติตามข้อ๖ (๑) (๒) หรือ (๔)ข้อ ๙ ให้เภสัชกรชั้นหนึ่งปฏิบัติดังต่อไปนี้(๑) ควบคุมการปฏิบัติตามข้อ ๔ หรือข้อ ๕และควบคุมบัญชีการขายยาที่ขายและบัญชีการซื้อยา ตามที่ระบุไว้ในข้อ ๖ (๒) (๓) หรือ(๔) ให้เป็นไปโดยถูกต้อง(๒) จัดทำป้ายชื่อเภสัชกรด้วยวัตถุถาวรขนาดกว้างและยาว ไม่น้อยกว่า ๑๐ ×๓๕เซนติเมตร และมีข้อความแสดงชื่อและวิทยฐานะเป็นตัวอักษรไทยขนาดสูงไม่น้อยกว่า ๒เซนติเมตร และให้ติดป้ายชื่อนั้นในที่เปิดเผยซึ่งเห็นได้ง่าย ณ สถานที่ขายยา(๓) จัดให้มีชื่อและที่ตั้งของสถานที่ขายยาเลขที่ใบอนุญาตขายยาแผนปัจจุบัน ตามประเภทใบอนุญาต และชื่อผู้สั่งยาเลขที่ใบสั่งยาและวันเดือนปีที่สั่งยา และชื่อผู้ใช้ยา วันเดือนปีที่ปรุงยาตลอดจนวิธีใช้ยาและคำเตือนตามความจำเป็นในฉลากที่ปิดภาชนะบรรจุยาที่เภสัชกรปรุงขึ้นตามใบสั่งยา(๔) ให้คำแนะนำเกี่ยวกับการใช้ยาอันตรายให้ปลอดภัยตามหลักวิชาและมรรยาทแห่งวิชาชีพตามสมควร(๕)ควบคุมให้ขายยาควบคุมพิเศษเฉพาะแก่ผู้รับอนุญาตขายยาแผนปัจจุบันผู้ประกอบโรคศิลปะแผนปัจจุบันชั้นหนึ่งในสาขาเวชกรรมหรือทันตกรรมผู้ประกอบการบำบัดโรคสัตว์ชั้นหนึ่งหรือเฉพาะตามใบสั่งยาของผู้ประกอบโรคศิลปะดังกล่าว หรือผู้ประกอบการบำบัดโรคสัตว์ชั้นหนึ่ง(๖)ควบคุมให้ขายยาแผนปัจจุบันเฉพาะยาบรรจุเสร็จสำหรับสัตว์ที่เป็นยาควบคุมพิเศษเฉพาะแก่ผู้รับอนุญาตขายยาแผนปัจจุบันผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์หรือผู้ประกอบการบำบัดโรคสัตว์ชั้นหนึ่งข้อ ๑๐ ให้เภสัชกรชั้นสองควบคุมการปฏิบัติตามข้อ๔ หรือข้อ ๕และควบคุมบัญชีการขายยาที่ขายและบัญชีการซื้อยาที่ไม่ใช่ยาควบคุมพิเศษตามที่ระบุไว้ในข้อ๖ (๒) (๓) หรือ (๔) และจัดทำป้ายชื่อของตนโดยให้นำความในข้อ ๙ (๒)มาใช้บังคับโดยอนุโลมข้อ ๑๑ ให้ผู้ประกอบโรคศิลปะแผนปัจจุบันชั้นหนึ่งในสาขาเวชกรรมทันตกรรม การผดุงครรภ์หรือการพยาบาลควบคุมการปฏิบัติตามข้อ ๕และควบคุมบัญชีการซื้อยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษตามที่ระบุไว้ในข้อ๖ (๔) และจัดทำป้ายชื่อของตนโดยให้นำความในข้อ ๙ (๒) มาใช้บังคับโดยอนุโลมข้อ ๑๒ให้ผู้ประกอบการบำบัดโรคสัตว์ชั้นหนึ่งปฏิบัติการดังต่อไปนี้(๑) ควบคุมการปฏิบัติตามข้อ ๕และควบคุมบัญชีการขายยาและบัญชีการซื้อยาแผนปัจจุบันเฉพาะยาบรรจุเสร็จสำหรับสัตว์ตามที่ระบุไว้ในข้อ๖ (๒) หรือ (๔) และจัดทำป้ายชื่อของตนโดยให้นำความในข้อ ๙ (๒)มาใช้บังคับโดยอนุโลม(๒)ควบคุมให้ขายยาแผนปัจจุบันเฉพาะยาบรรจุเสร็จสำหรับสัตว์ที่เป็นยาควบคุมพิเศษเฉพาะแก่ผู้รับอนุญาตขายยาแผนปัจจุบันผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์หรือผู้ประกอบการบำบัดโรคสัตว์ชั้นหนึ่งข้อ ๑๓ ให้ผู้ประกอบการบำบัดโรคสัตว์ชั้นสองควบคุมการปฏิบัติตามข้อ๕และควบคุมบัญชีการขายยาและบัญชีการซื้อยาแผนปัจจุบันเฉพาะยาบรรจุเสร็จสำหรับสัตว์ที่ไม่ใช่ยาควบคุมพิเศษตามที่ระบุไว้ในข้อ๖ (๒) หรือ (๔) และจัดทำป้ายชื่อของตนโดยให้นำความในข้อ ๙ (๒)มาใช้บังคับโดยอนุโลมข้อ ๑๔[๔]ผู้รับอนุญาตขายยาแผนปัจจุบันผู้รับอนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษหรือผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์ผู้ใดประสงค์จะขอต่ออายุใบอนุญาต ให้ยื่นคำขอตามแบบ ข.ย. ๙ ท้ายกฎกระทรวงนี้ข้อ ๑๕[๕]การอนุญาตให้ต่ออายุใบอนุญาตขายยาแผนปัจจุบันใบอนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษหรือใบอนุญาตขายยาแผนปัจจุบันเฉพาะยาบรรจุเสร็จสำหรับสัตว์จะแสดงไว้ในรายการท้ายใบอนุญาตนั้น หรือจะออกใบอนุญาตตามแบบ ข.ย. ๔ แบบ ข.ย. ๕หรือแบบ ข.ย. ๖ แล้วแต่กรณี ให้ใหม่ก็ได้ข้อ ๑๖ ผู้รับอนุญาตขายยาแผนปัจจุบันผู้รับอนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษหรือผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์ผู้ใดประสงค์จะขอใบแทนใบอนุญาตให้ยื่นคำขอตามแบบ ข.ย. ๗ ท้ายกฎกระทรวงนี้ พร้อมด้วยรูปถ่ายขนาด ๓ × ๔ เซนติเมตร สองรูปข้อ ๑๗ ผู้รับอนุญาตขายยาแผนปัจจุบันผู้รับอนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษหรือผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์ผู้ใดประสงค์จะย้ายสถานที่ขายยาจากสถานที่ซึ่งระบุไว้ในใบอนุญาตให้ยื่นคำขอตามแบบ ข.ย. ๘ ท้ายกฎกระทรวงนี้พร้อมด้วยใบอนุญาตขายยาแผนปัจจุบันตามประเภทใบอนุญาตของตนสำหรับผู้รับอนุญาตขายยาแผนปัจจุบัน ให้ยื่นแผนผังของสถานที่ขายยาแห่งใหม่ด้วยข้อ ๑๘ การยื่นคำขอตามกฎกระทรวงนี้ในจังหวัดพระนครและจังหวัดธนบุรี ให้ยื่น ณ กองควบคุมอาหารและยาสำนักงานปลัดกระทรวงสาธารณสุข ในจังหวัดอื่น ให้ยื่น ณที่ทำการอนามัยจังหวัดแห่งท้องที่ที่สถานที่ขายยาแผนปัจจุบันตั้งอยู่หรือที่ผู้รับอนุญาตมีภูมิลำเนาอยู่ข้อ ๑๙[๖] (ยกเลิก)ให้ไว้ณ วันที่ ๘ ธันวาคม พ.ศ. ๒๕๑๐พระบำราศนราดูรรัฐมนตรีว่าการกระทรวงสาธารณสุขหมายเหตุ:- เหตุผลในการประกาศใช้กฎกระทรวงฉบับนี้ คือเพื่อปฏิบัติการให้เป็นไปตามมาตรา ๕ มาตรา ๑๒ มาตรา ๑๔ มาตรา ๑๗ มาตรา ๒๖ มาตรา ๒๘มาตรา ๓๐ มาตรา ๓๙ มาตรา ๔๑ และมาตรา ๔๒ แห่งพระราชบัญญัติยา พ.ศ. ๒๕๑๐ จึงออกกฎกระทรวงกฎกระทรวง ฉบับที่ ๑๓ (พ.ศ.๒๕๒๒)ออกตามความในพระราชบัญญัติยา พ.ศ.๒๕๑๐ข้อ ๒ ให้กำหนดค่าธรรมเนียม ดังต่อไปนี้ ก. ประเภทยาแผนปัจจุบัน (๑) ใบอนุญาตผลิตยา แผนปัจจุบัน ฉบับละ ๘,๐๐๐ บาท (๒) ใบอนุญาตขายยา แผนปัจจุบัน ฉบับละ ๑,๐๐๐ บาท (๓) ใบอนุญาตขายยาแผนปัจจุบันเฉพาะ ยาบรรจุเสร็จที่ไม่ใช่ยาอันตรายหรือ ยาควบคุมพิเศษ ฉบับละ๘๐๐ บาท (๔) ใบอนุญาตขายยาแผนปัจจุบันเฉพาะ ยาบรรจุเสร็จสำหรับสัตว์ ฉบับละ๓๐๐ บาท (๕) ใบอนุญาตนำหรือสั่งยาแผนปัจจุบัน เข้ามาในราชอาณาจักร ฉบับละ๑๐,๐๐๐บาท (๖) การพิสูจน์หรือวิเคราะห์ยาตาม ตำรับยาที่ขอขึ้นทะเบียน ครั้งละ ๑,๐๐๐ บาท (๗) ใบสำคัญการขึ้นทะเบียนตำรับ ยาแผนปัจจุบัน ฉบับละ ๒,๐๐๐ บาท (๘) ใบแทนใบอนุญาต ฉบับละ ๑๐๐ บาท (๙) ใบแทนใบสำคัญการขึ้นทะเบียน ตำรับยาแผนปัจจุบัน ฉบับละ ๑๐๐ บาท ข. ประเภทยาแผนโบราณ (๑) ใบอนุญาตผลิตยา แผนโบราณ ฉบับละ ๑,๐๐๐ บาท (๒) ใบอนุญาตขายยา แผนโบราณ ฉบับละ ๓๐๐ บาท (๓) ใบอนุญาตนำหรือสั่งยา แผนโบราณเข้ามาใน ราชอาณาจักร ฉบับละ ๕,๐๐๐ บาท (๔) การพิสูจน์หรือวิเคราะห์ ยาตามตำรับยาที่ขอขึ้น ทะเบียน ครั้งละ๒๐๐ บาท (๕) ใบสำคัญการขึ้นทะเบียน ตำรับยาแผนโบราณ ฉบับละ ๕๐๐ บาท (๖) ใบแทนใบอนุญาต ฉบับละ ๑๐๐ บาท (๗) ใบแทนใบสำคัญการขึ้นทะเบียน ตำรับยาแผนโบราณ ฉบับละ ๑๐๐ บาท ค. อื่น ๆ (๑)การต่ออายุใบอนุญาตครั้งละเท่ากับค่าธรรมเนียมสำหรับใบอนุญาตประเภทนั้น ๆ แต่ละฉบับ (๒)การต่ออายุใบสำคัญการขึ้นทะเบียนตำรับยาครั้งละเท่ากับค่าธรรมเนียมสำหรับใบสำคัญการขึ้นทะเบียนตำรับยาแต่ละประเภท[เอกสารแนบท้าย]๑.แบบ ข.ย. ๑๒.แบบ ข.ย.๑ (ก) คำขออนุญาตขายยาแผนปัจจุบัน๓.แบบ ข.ย. ๒๔.แบบ ข.ย. ๓๕.แบบ ข.ย. ๔๖.แบบ ข.ย. ๔ (ก) ใบอนุญาตขายยาแผนปัจจุบัน๗.แบบ ข.ย. ๕๘.แบบ ข.ย. ๖๙.แบบ ข.ย. ๗๑๐.แบบ ข.ย. ๘๑๑.แบบ ข.ย. ๙๑๒.บัญชีรายการอุปกรณ์ที่ใช้ในการขายยาแผนปัจจุบันตามใบสั่งยาของผู้ประกอบโรคศิลปะหรือผู้ประกอบการบำบัดโรคสัตว์ต้องมี(ดูข้อมูลจากภาพกฎหมาย) ประภาศรี/พิมพ์๑๔กุมภาพันธ์ ๒๕๕๑นันท์นภัสร์/จัดทำ๒๐ตุลาคม ๒๕๕๑[๑]ราชกิจจานุเบกษาเล่ม ๘๔/ตอนที่ ๑๒๓/ฉบับพิเศษ หน้า ๘/๑๕ ธันวาคม ๒๕๑๐[๒]ข้อ ๑ แก้ไขเพิ่มเติมโดย กฎกระทรวง ฉบับที่ ๑๒ (พ.ศ.๒๕๒๐)ออกตามความในพระราชบัญญัติยา พ.ศ.๒๕๑๐[๓]ข้อ ๒แก้ไขเพิ่มเติมโดย กฎกระทรวง ฉบับที่ ๑๒ (พ.ศ.๒๕๒๐) ออกตามความในพระราชบัญญัติยาพ.ศ.๒๕๑๐[๔]ข้อ ๑๔ แก้ไขเพิ่มเติมโดย กฎกระทรวง ฉบับที่ ๑๒(พ.ศ.๒๕๒๐)ออกตามความในพระราชบัญญัติยา พ.ศ.๒๕๑๐[๕]ข้อ ๑๕ แก้ไขเพิ่มเติมโดยกฎกระทรวงฉบับที่ ๘ (พ.ศ.๒๕๑๖)ออกตามความในพระราชบัญญัติยา พ.ศ.๒๕๑๐[๖]ข้อ ๑๙ ยกเลิกโดย กฎกระทรวง ฉบับที่ ๑๓ (พ.ศ.๒๕๒๒)ออกตามความในพระราชบัญญัติยา พ.ศ.๒๕๒๒